ਗੋਆ ‘ਚ ਤੁਆਮ ਵਿਖੇ ਮੋਪਾ ਗ੍ਰੀਨ ਫ਼ੀਲਡ ਅੰਤਰਰਾਸ਼ਟਰੀ ਹਵਾਈ ਅੱਡਾ ਅਤੇ ਇਲੈਕਟ੍ਰੌਨਿਕ ਸਿਟੀ ਦਾ ਨੀਂਹ ਪੱਥਰ ਰੱਖਣ ਦੀ ਰਸਮ ਮੌਕੇ ਪ੍ਰਧਾਨ ਮੰਤਰੀ ਦੇ ਭਾਸ਼ਣ ਦਾ ਮੂਲ-ਪਾਠ

ਸ੍ਰੀ ਲਕਸ਼ਮੀਕਾਂਤ ਜੀ ਆਖ ਰਹੇ ਸਨ ਕਿ ਮੈਂ ਦੇਰ ਰਾਤ ਜਪਾਨ ਤੋਂ ਆਇਆ ਅਤੇ ਸਵੇਰੇ ਤੁਹਾਡੀ ਸੇਵਾ ਵਿੱਚ ਹਾਜ਼ਰ ਹੋ ਗਿਆ। ਇੱਥੋਂ ਕਰਨਾਟਕ ਜਾਵਾਂਗਾ, ਕਰਨਾਟਕ ਤੋਂ ਮਹਾਰਾਸ਼ਟਰ ਜਾਵਾਂਗਾ ਅਤੇ ਦੇਰ ਰਾਤ ਦਿੱਲੀ ‘ਚ ਜਾ ਕੇ ਵੀ ਮੀਟਿੰਗ ਕਰਾਂਗਾ। ਪ੍ਰਧਾਨ ਮੰਤਰੀ ਬਣਨ ਤੋਂ ਬਾਅਦ ਭਾਰਤ ਦੇ ਕਿਸੇ ਰਾਜ ਵਿੱਚ ਇੱਕ ਰਾਤ ਤੋਂ ਵੱਧ ਮੈਂ ਕਿਤੇ ਮੁਕਾਮ ਕੀਤਾ, ਤਾਂ ਗੋਆ ਵਿੱਚ ਕੀਤਾ। ਮੈਂ ਅੱਜ ਵਿਅਕਤੀਗਤ ਤੌਰ ‘ਤੇ ਗੋਆ ਦੇ ਲੱਖਾਂ ਨਾਗਰਿਕਾਂ ਦਾ ਅਭਿਨੰਦਨ ਕਰਨਾ ਚਾਹੁੰਦਾ ਹਾਂ, ਧੰਨਵਾਦ ਕਰਨਾ ਚਾਹੁੰਦਾ ਹੈ, ਗੋਆ ਸਰਕਾਰ ਦਾ ਅਭਿਨੰਦਨ ਕਰਨਾ ਚਾਹੁੰਦਾ ਹਾਂ। ਮਨੋਹਰ ਜੀ, ਲਕਸ਼ਮੀਕਾਂਤ ਜੀ, ਉਨ੍ਹਾਂ ਦੀ ਸਮੁੱਚੀ ਟੀਮ ਦਾ ਸ਼ੁਕਰੀਆ ਅਦਾ ਕਰਨਾ ਚਾਹੁੰਦਾ ਹਾਂ। ਕਈ ਵਰ੍ਹਿਆਂ ਬਾਅਦ ਇੱਕ ਬਹੁਤ ਵੱਡਾ ਅੰਤਰਰਾਸ਼ਟਰੀ event BRICS summit ਗੋਆ ‘ਚ ਆਯੋਜਿਤ ਹੋਇਆ ਅਤੇ ਇੰਨੇ ਸ਼ਾਨਦਾਰ ਢੰਗ ਨਾਲ ਇਸ ਦੀ ਯੋਜਨਾ ਹੋਈ ਕਿ ਅੱਜ ਸਮੁੱਚੇ ਵਿਸ਼ਵ ਵਿੱਚ ਜਿੰਨੇ ਵੀ ਵੱਡੇ ਨੇਤਾ ਤੁਸੀਂ ਮੰਨਦੇ ਹੋ, ਉਨ੍ਹਾਂ ਦੀ ਜ਼ੁਬਾਨ ਉੱਤੇ ਗੋਆ, ਗੋਆ, ਗੋਆ। ਇਸ ਲਈ ਮੈਂ ਸਾਰੇ ਗੋਆ-ਵਾਸੀਆਂ ਦੀ, ਗੋਆ ਸਰਕਾਰ ਦੀ, ਮੁੱਖ ਮੰਤਰੀ ਦੀ, ਮਨੋਹਰ ਜੀ ਦੀ, ਉਨ੍ਹਾਂ ਸਾਰੇ ਸਾਥੀਆਂ ਦੀ ਜੀਅ ਭਰ ਕੇ ਸ਼ਲਾਘਾ ਕਰਦਾ ਹਾਂ, ਅਭਿਨੰਦਨ ਕਰਦਾ ਹਾਂ ਕਿਉਂਕਿ ਇਸ ਨਾਲ ਸਿਰਫ਼ ਗੋਆ ਹੀ ਨਹੀਂ, ਸਮੁੱਚੇ ਹਿੰਦੁਸਤਾਨ ਦੀ ਇੱਜ਼ਤ ਵਧੀ ਹੈ, ਸਮੁੱਚੇ ਹਿੰਦੁਸਤਾਨ ਦਾ ਗੌਰਵ ਵਧਿਆ ਹੈ ਅਤੇ ਤੁਹਾਡੇ ਕਾਰਨ ਵਧਿਆ ਹੈ, ਤਾਂ ਤੁਸੀਂ ਸੁਭਾਵਕ ਅਭਿਨੰਦਨ ਦੇ ਅਧਿਕਾਰੀ ਹੋ। ਭਰਾਵੋ-ਭੈਣੋ, ਮੇਰੇ ਲਈ ਖ਼ੁਸ਼ੀ ਦੀ ਗੱਲ ਹੈ। ਤੁਸੀਂ ਵੇਖਿਆ ਹੋਵੇਗਾ ਕਿ ਗੋਆ ਵਿੱਚ ਸਿਆਸੀ ਅਸਥਿਰਤਾ ਦੀ ਬੀਮਾਰੀ ਨੇ ਇਸ ਤਰ੍ਹਾਂ ਗੋਆ ਨੂੰ ਬਰਬਾਦ ਕੀਤਾ। ਪਤਾ ਨਹੀਂ, ਕੀ-ਕੀ ਹੁੰਦਾ ਸੀ, ਤੁਹਾਨੂੰ ਪਤਾ ਹੈ। ਕਦੇ ਇੱਧਰ ਤਾਂ ਕਦੇ ਉੱਧਰ, ਕਦੇ ਉੱਧਰ, ਤੇ ਕਦੇ ਉੱਧਰ। ਇਸ ਸਿਆਸੀ ਅਸਥਿਰਤਾ ਨੇ ਗੋਆ ਦੀ ਜੋ ਸਮਰੱਥਾ ਹੈ, ਗੋਆ ਦੇ ਲੋਕਾਂ ਦੀ ਜੋ ਸ਼ਕਤੀ ਹੈ, ਉਸ ਨੂੰ ਕਦੇ ਵਧਣ-ਫੁੱਲਣ ਦਾ ਮੌਕਾ ਹੀ ਨਹੀਂ ਦਿੱਤਾ। ਮੈਂ ਖ਼ਾਸ ਤੌਰ ‘ਤੇ ਮਨੋਹਰ ਜੀ ਦਾ ਅਭਿਨੰਦਨ ਕਰਦਾ ਹਾਂ ਕਿ ਉਹ ਇੱਕ Political culture ਨੂੰ ਲਿਆਏ ਹਨ। ਇਸ ਕਾਰਨ ਉਨ੍ਹਾਂ ਨੁੰ ਝੱਲਣਾ ਵੀ ਪਿਆ ਹੈ, ਉਨ੍ਹਾਂ ਨੂੰ ਚੰਗੇ-ਚੰਗੇ ਦੋਸਤ ਗੁਆਉਣੇ ਵੀ ਪਏ ਹਨ। ਪਰ ਇੱਕੋ-ਇੱਕ ਇਰਾਦਾ ਗੋਆ ਨੂੰ ਨਵੇਂ ਸਿਖ਼ਰਾਂ ਉੱਤੇ ਲੈ ਜਾਣਾ ਹੈ। ਇਸ ਲਈ ਗੋਆ ਵਿੱਚ stability , ਪੰਜ ਸਾਲਾਂ ਤੱਕ ਇੱਕ ਸਰਕਾਰ ਚੱਲੇ, ਨੀਤੀਆਂ ਦੇ ਆਧਾਰ ਉੱਤੇ ਚੱਲੇ, ਗੋਆ ਦੇ ਵਿਕਾਸ ਲਈ ਚੱਲੇ, ਲੋਕ ਭਲਾਈ ਦੇ ਹਿਤ ਲਈ ਚੱਲੇ, ਇਹ ਉਨ੍ਹਾਂ ਕਰ ਕੇ ਵਿਖਾਇਆ ਹੈ ਅਤੇ 2012 ਤੋਂ 2017 ਤੱਕ ਦੀ ਸਥਿਰਤਾ ਦਾ ਲਾਭ ਭਰਪੂਰ ਮਾਤਰਾ ਵਿੱਚ ਗੋਆ ਨੂੰ ਹਾਸਲ ਹੋਇਆ ਹੈ, ਇਸ ਲਈ ਮੈਂ ਇੱਥੇ ਦੋਵੇਂ ਪਾਰਟੀਆਂ, ਜੋ ਮਿਲ ਕੇ ਸਰਕਾਰ ਚਲਾ ਰਹੀਆਂ ਹਨ ਅਤੇ ਸਭ ਤੋਂ ਵੱਡੀ ਗੱਲ political stability ਦਿੱਤੀ ਹੈ, ਇਸ ਲਈ ਕਿਉਂਕਿ ਸਥਿਰ ਸਰਕਾਰ ਨੂੰ ਚੁਣਨਾ ਜਨਤਾ ਦੇ ਹੱਥ ਵਿੱਚ ਹੁੰਦਾ ਹੈ ਅਤੇ ਗੋਆ ਦੀ ਜਨਤਾ ਨੇ ਸਥਿਰ ਸਰਕਾਰ ਦੀ ਤਾਕਤ ਨੂੰ ਸਮਝਿਆ ਹੈ, ਇਸ ਲਈ ਮੈਂ ਉਨ੍ਹਾਂ ਨੂੰ ਬਹੁਤ-ਬਹੁਤ ਅਭਿਨੰਦਨ ਦਿੰਦਾ ਹਾਂ, ਵੰਦਨ ਕਰਦਾ ਹਾਂ। ਮੈਨੂੰ ਅੱਜ ਇੰਨੀ ਖ਼ੁਸ਼ੀ ਹੋ ਰਹੀ ਹੈ, ਇਸ ਗੱਲ ਦੀ। ਮੈਂ ਪ੍ਰਧਾਨ ਮੰਤਰੀ ਹਾਂ, ਪਰ ਸਭ ਨੂੰ ਪਤਾ ਹੈ ਕਿ ਮੈਂ ਕਿਸ ਪਾਰਟੀ ਨਾਲ ਹਾਂ। ਲਕਸ਼ਮੀਕਾਂਤ ਜੀ ਮੁੱਖ ਮੰਤਰੀ ਹਨ, ਸਭ ਨੂੰ ਪਤਾ ਹੈ, ਕਿਸ ਪਾਰਟੀ ਨਾਲ ਹਨ। ਅਸੀਂ ਇੱਕ-ਦੂਜੇ ਦੀ ਤਾਰੀਫ਼ ਕਰੀਏ, ਤਾਂ ਲੋਕਾਂ ਨੂੰ ਲਗੇਗਾ, ਹਾਂ ਠੀਕ ਹੈ, ਤੁਸੀਂ ਤਾਂ ਬੋਲੋਗੇ ਹੀ ਨਾ, ਪਰ ਮੈਨੂੰ ਖ਼ੁਸ਼ੀ ਹੋਈ ਕਿ ਇੱਕ ਹਫ਼ਤਾ ਪਹਿਲਾਂ ਇੱਕ independent agency ਨੇ, ਇੱਕ ਬਹੁਤ ਵੱਡੇ ਮੀਡੀਆ ਹਾਊਸ ਨੇ ਹਿੰਦੁਸਤਾਨ ਦੇ ਛੋਟੇ ਸੂਬਿਆਂ ਦਾ ਜਾਇਜ਼ਾ ਲਿਆ। ਵੱਖੋ-ਵੱਖਰੇ ਪੈਰਾਮੀਟਰ ਉੱਤੇ ਸਰਵੇ ਕੀਤਾ ਅਤੇ ਅੱਜ ਮੈਨੂੰ ਖ਼ੁਸ਼ੀ ਹੋ ਰਹੀ ਹੈ ਕਿ ਮੇਰੇ ਇਨ੍ਹਾਂ ਸਾਥੀਆਂ ਨੇ, ਛੋਟੇ ਰਾਜਾਂ ਵਿੱਚ ਗੋਆ ਨੂੰ ਇੱਕ ਚਮਕਦੇ ਸਿਤਾਰੇ ਵਾਂਗ ਪੇਸ਼ ਕਰ ਦਿੱਤਾ ਹੈ। ਦੇਸ਼ ਦੇ ਸਾਰੇ ਛੋਟੇ ਰਾਜਾਂ ਵਿੱਚ ਤੇਜ਼ ਰਫ਼ਤਾਰ ਨਾਲ ਭਾਵੇਂ social security ਦਾ ਮਸਲਾ ਹੋਵੇ, ਸਿਹਤ ਦਾ ਮਸਲਾ ਹੋਵੇ, ਇਨਫ਼ਰਾਸਟਰੱਕਚਰ ਦਾ ਖੇਤਰ ਹੋਵੇ, ਗੋਆ ਨੂੰ ਤੇਜ਼ ਰਫ਼ਤਾਰ ਨਾਲ ਨਵੇਂ ਸਿਖ਼ਰਾਂ ਉੱਤੇ ਲੈ ਗਏ ਹਨ ਅਤੇ ਗੋਆ ਨੰਬਰ 1 ਬਣਿਆ ਹੈ। ਅਤੇ ਇਸ ਵਿੱਚ ਗੋਆ ਵਾਸੀਆਂ ਦਾ ਯੋਗਦਾਨ ਹੈ ਹੀ ਹੈ, ਉਸ ਦੇ ਬਿਨਾ ਇਹ ਸੰਭਵ ਨਹੀਂ ਹੁੰਦਾ ਅਤੇ ਇਸ ਲਈ ਮੈਂ ਅੱਜ ਇਸ ਮੌਕੇ ਜਿੰਨਾ ਅਭਿਨੰਦਨ ਕਰਾਂ, ਜਿੰਨਾ ਧੰਨਵਾਦ ਕਰਾਂ, ਓਨਾ ਘੱਟ ਹੈ। ਮੈਂ ਜਦੋਂ ਗੁਜਰਾਤ ਦਾ ਮੁੱਖ ਮੰਤਰੀ ਸਾਂ, ਮਨੋਹਰ ਜੀ ਇੱਥੇ ਮੁੱਖ ਮੰਤਰੀ ਸਨ। ਤਾਂ ਮੈਂ ਇੱਕ secret ਦੱਸਦਾ ਹਾਂ ਤੁਹਾਨੂੰ। ਮਨੋਹਰ ਜੀ ਜੋ ਗੱਲ ਦਸ ਵਾਕਾਂ ਵਿੱਚ ਬੋਲਣੀ ਹੋਵੇ, ਉਹ ਇੱਕ ਵਾਕ ਵਿੱਚ ਦੱਸ ਦਿੰਦੇ ਹਨ। ਤਦ ਕਦੇ-ਕਦੇ ਸਮਝਣ ਵਿੱਚ ਔਖਿਆਈ ਹੁੰਦੀ ਹੈ। ਉਹ ਮੰਨਦੇ ਹਨ ਕਿ ਤੁਸੀਂ ਸਮਝ ਲਿਆ। ਹੁਣ ਉਹ ਆਈ.ਆਈ.ਟੀ. ਦੇ ਹਨ, ਮੈਂ ਬਹੁਤ ਆਮ ਇਨਸਾਨ ਹਾਂ। ਪਰ ਮੈਂ ਜਦੋਂ ਗੁਜਰਾਤ ‘ਚ ਸਾਂ, ਤਦ ਉਨ੍ਹਾਂ ਦੀਆਂ ਯੋਜਨਾਵਾਂ ਦਾ ਮੈਂ ਅਧਿਐਨ ਕਰਦਾ ਸਾਂ, ਮੁੱਖ ਮੰਤਰੀ ਹੋਣ ਦੇ ਨਾਤੇ ਅਤੇ ਮੈਂ ਵੇਖ ਰਿਹਾ ਸਾਂ ਕਿ ਇੱਥੋਂ ਦੇ ਗ਼ਰੀਬ ਤੋਂ ਗ਼ਰੀਬ ਵਿਅਕਤੀ ਦੀਆਂ ਮੁਸੀਬਤਾਂ ਨੂੰ ਉਹ ਕਿਵੇਂ ਸਮਝਦੇ ਹਨ ਅਤੇ ਉਸ ਦੇ ਰਸਤੇ ਕਿਵੇਂ ਲੱਭਦੇ ਹਨ, ਹਰ ਯੋਜਨਾਵਾਂ। ਬਾਅਦ ‘ਚ ਲਕਸ਼ਮੀਕਾਂਤ ਜੀ ਨੇ ਵੀ ਇਸ ਨੂੰ ਅੱਗੇ ਵਧਾਇਆ। ਜਦੋਂ ਮੈਂ ਵੇਖਦਾ ਸਾਂ, ਗ੍ਰਹਿ ਆਧਾਰ ਯੋਜਨਾ, ਸਲਾਨਾ ਤਿੰਨ ਲੱਖ ਤੋਂ ਘੱਟ ਆਮਦਨ ਵਾਲੀਆਂ ਜਿਹੜੀਆਂ ਔਰਤਾਂ ਹਨ, ਉਨ੍ਹਾਂ ਦੀ 1,500 ਰੁਪਏ ਦੀ ਮਦਦ। ਦੇਸ਼ ਵਿੱਚ ਕਈ ਸੂਬਿਆਂ ਨੂੰ ਪਤਾ ਤੱਕ ਨਹੀਂ ਹੋਵੇਗਾ ਕਿ ਗੋਆ ‘ਚ ਅਜਿਹੀ ਯੋਜਨਾ ਸ਼ੁਰੂ ਕੀਤੀ ਗਈ ਸੀ। ਦਯਾਨੰਦ ਸਰਸਵਤੀ ਸੁਰੱਖਿਆ ਯੋਜਨਾ ਸੀਨੀਅਰ ਸਿਟੀਜ਼ਨ ਲਈ, ਲਗਭਗ ਡੇਢ ਲੱਖ senior citizen ਨੂੰ ਇਸ ਦਾ ਲਾਭ ਮਿਲਦਾ ਹੈ, 2,000 ਰੁਪਏ ਪ੍ਰਤੀ ਮਹੀਨਾ। ਇਹ ਸਾਰੀਆਂ ਚੀਜ਼ਾਂ ਹਿੰਦੁਸਤਾਨ ਵਿੱਚ ਕਿਤੇ ਨਹੀਂ ਹਨ ਭਰਾਵੋ, ਇਹ ਗੋਆ ਵਿੱਚ ਹਨ। ਭਰਾਵੋ-ਭੈਣੋ, ਲਾਡਲੀ ਲਕਸ਼ਮੀ ਯੋਜਨਾ, ਗੋਆ ਅਤੇ ਮੱਧ ਪ੍ਰਦੇਸ਼ ਨੇ ਇਸ ਨੂੰ ਸ਼ੁਰੂ ਕੀਤਾ ਅਤੇ 18 ਸਾਲ ਦੀਆਂ ਬੱਚੀਆਂ ਨੂੰ ਇੱਕ ਲੱਖ ਰੁਪਏ। ਅੱਜ ਗੋਆ ਵਿੱਚ 45 ਹਜ਼ਾਰ ਸਾਡੀਆਂ ਧੀਆਂ ਇਸ ਦੀਆਂ ਹੱਕਦਾਰ ਬਣੀਆਂ ਹਨ। ਗੋਆ ਨੇ ਇੱਕ ਬਹੁਤ ਵੱਡਾ ਕੰਮ ਕੀਤਾ। ਵੇਖੋ ਮਨੋਹਰ ਜੀ ਅਤੇ ਲਕਸ਼ਮੀਕਾਂਤ ਜੀ ਦੀ ਦੂਰ-ਦ੍ਰਿਸ਼ਟੀ ਤੋਂ ਵੇਖੋ। ਅੱਜ ਇੱਥੇ ਇਲੈਕਟ੍ਰੌਨਿਕਸ ਸਿਟੀ ਦਾ ਨੀਂਹ ਪੱਥਰ ਰੱਖਿਆ ਜਾ ਰਿਹਾ ਹੈ। ਪਰ ਇਸ ਤੋਂ ਪਹਿਲਾਂ ਇਸ ਕੰਮ ਨੂੰ ਸਫ਼ਲ ਕਰਨ ਲਈ ਸਾਨੂੰ ਕਿਹੋ ਜਿਹਾ ਯੁਵਾ ਧਨ ਚਾਹੀਦਾ ਹੈ, ਕਿਹੋ ਜਿਹੀ ਯੰਗ ਜਨਰੇਸ਼ਨ ਚਾਹੀਦੀ ਹੈ, ਇਸ ਨੂੰ ਧਿਆਨ ‘ਚ ਰੱਖਦਿਆਂ, ਇਨ੍ਹਾਂ ਦੋਵੇਂ ਜਨਾਬਾਂ ਨੇ ਸਾਈਬਰ ਸਟੂਡੈਂਟ ਯੋਜਨਾ ਰਾਹੀਂ ਇੱਥੇ ਸਾਡੇ ਨੌਜਵਾਨਾਂ ਨੂੰ ਡਿਜੀਟਲ ਦੁਨੀਆ ਨਾਲ ਜੋੜਨ ਦੀ ਇੱਕ ਮੁਹਿੰਮ ਚਲਾਈ। ਇਸ ਦੂਰ-ਦ੍ਰਿਸ਼ਟੀ ਲਈ ਮੈਂ ਉਨ੍ਹਾਂ ਨੂੰ ਵਧਾਈ ਦੇਣੀ ਚਾਹੁੰਦਾ ਹਾਂ। ਅਸੀਂ ਜਾਣਦੇ ਹਾਂ, ਬੀਮਾਰ ਹੋਣਾ ਕਿੰਨਾ ਮਹਿੰਗਾ ਹੁੰਦਾ ਹੈ ਅਤੇ ਗ਼ਰੀਬ ਲਈ ਬੀਮਾਰ ਹੋਣਾ ਕਿੰਨਾ ਔਖਾ ਹੁੰਦਾ ਹੈ। ਇਹ ਸਾਡੀ ਗੋਆ ਸਰਕਾਰ ਦੀ ਖ਼ਾਸੀਅਤ ਰਹੀ ਕਿ ਉਨ੍ਹਾਂ ਨੇ ਦੀਨਦਿਆਲ ਸਿਹਤ ਸੇਵਾ ਰਾਹੀਂ ਸਲਾਨਾ 3 ਲੱਖ ਰੁਪਏ ਤੱਕ ਲਗਭਗ ਸਵਾ ਦੋ ਲੱਖ ਪਰਿਵਾਰ ਭਾਵ ਇੱਕ ਤਰ੍ਹਾਂ ਪੂਰੇ ਗੋਆ ਦੇ ਸਾਰੇ ਪਰਿਵਾਰ ਆ ਗਏ, ਇਨ੍ਹਾਂ ਨੂੰ ਸੁਰੱਖਿਆ ਕਵਚ ਦਿੱਤਾ ਹੈ, ਉਨ੍ਹਾਂ ਦੀ ਸਿਹਤ ਦੀ ਵੀ ਚਿੰਤਾ ਕੀਤੀ ਹੈ। ਕਿਸਾਨ ਹੋਵੇ, fisherman ਹੋਵੇ, ਭਾਵ ਇੱਕ ਤਰ੍ਹਾਂ ਨਾਲ ਯੋਜਨਾਵਾਂ ਦਾ ਢੇਰ ਹੈ ਅਤੇ ਇਹ ਜਨ-ਸਾਧਾਰਨ ਦੀ ਭਲਾਈ ਲਈ ਹੈ। ਅਜਿਹੇ ਗੋਆ ਵਿੱਚ ਆ ਕੇ ਜੋ ਵਿਕਾਸ ਦੇ ਰਾਹ ਉੱਤੇ ਅੱਗੇ ਵਧ ਰਿਹਾ ਹੈ, ਦੇਸ਼ ਦੇ ਪ੍ਰਧਾਨ ਮੰਤਰੀ ਨੂੰ ਵੀ ਆਪਣਾ ਸਿਰ ਝੁਕਾਉਣ ਵਿੱਚ ਆਨੰਦ ਆਉਂਦਾ ਹੈ, ਗਰਵ ਹੁੰਦਾ ਹੈ। ਅੱਜ ਇੱਥੇ ਤਿੰਨ ਪ੍ਰੋਜੈਕਟ ਸ਼ੁਰੂ ਹੋ ਰਹੇ ਹਨ Mopa new green field airport. ਸ਼ਾਇਦ ਗੋਆ ‘ਚ ਜਿਹੜੇ ਲੋਕਾਂ ਦੀ ਉਮਰ ਅੱਜ 50 ਸਾਲ ਹੋ ਗਈ ਹੋਵੇਗੀ, ਉਹ ਵੀ ਜਦ ਤੋਂ ਸਮਝਣਾ ਸ਼ੁਰੂ ਕੀਤਾ ਹੈ, ਇਹ ਸੁਣਦੇ ਆਏ ਹਨ ਕਿ ਇੱਕ ਦਿਨ ਗੋਆ ‘ਚ ਏਅਰਪੋਰਟ ਬਣੇਗਾ, ਹਵਾਈ ਜਹਾਜ਼ ਆਉਣਗੇ, ਲੋਕ ਉਤਰਨਗੇ, ਟੂਰਿਜ਼ਮ ਵਧੇਗਾ, ਸੁਣਿਆ ਹੈ ਕਿ ਨਹੀਂ ਸੁਣਿਆ ਹੈ, ਦੱਸੋ। ਸਭ ਸਰਕਾਰਾਂ ਨੇ ਬੋਲਿਆ ਹੈ ਕਿ ਨਹੀਂ ਬੋਲਿਆ ਹੈ, ਸਭ ਪੋਲਿਟੀਕਲ ਪਾਰਟੀਆਂ ਨੇ ਬੋਲਿਆ ਹੈ ਕਿ ਨਹੀਂ ਬੋਲਿਆ ਹੈ ਪਰ ਚੋਣਾਂ ਗਈਆਂ, ਹਵਾਈ ਜਹਾਜ਼ ਹਵਾਈ ਜਹਾਜ਼ ਦੇ ਟਿਕਾਣੇ ‘ਤੇ, ਗੋਆ ਗੋਆ ਦੇ ਟਿਕਾਣੇ ‘ਤੇ। ਅਜਿਹਾ ਹੋਇਆ ਹੈ ਕਿ ਨਹੀਂ ਹੋਇਆ ਹੈ। ਭਰਾਵੋ, ਦੱਸੋ ਮੈਨੂੰ। ਅੱਜ ਮੈਨੂੰ ਤਸੱਲੀ ਹੈ ਕਿ ਅਟਲ ਬਿਹਾਰੀ ਵਾਜਪੇਈ ਜੀ ਨੇ ਜੋ ਵਾਅਦਾ ਕੀਤਾ ਸੀ, ਅੱਜ ਮੈਨੂੰ ਉਸ ਨੂੰ ਪੂਰਾ ਕਰਨ ਦਾ ਮੌਕਾ ਮਿਲਿਆ ਹੈ। ਅਤੇ ਇਹ ਕੇਵਲ ਆਕਾਸ਼ ਵਿੱਚ ਜਹਾਜ਼ ਉੱਡਣਗੇ ਅਤੇ ਤੁਹਾਡੇ ਇੱਕ ਨਵੇਂ ਏਅਰਪੋਰਟ ‘ਤੇ ਆਉਣਗੇ, ਅਜਿਹਾ ਨਹੀਂ ਹੈ। ਗੋਆ ਦੀ ਅਬਾਦੀ 15 ਲੱਖ ਹੈ। ਇਹ ਵਿਵਸਥਾ ਵਿਕਸਤ ਹੋਣ ਨਾਲ ਤਿੰਨ ਗੁਣਾ ਲੋਕ, ਤੁਸੀਂ 15 ਲੱਖ ਲੋਕ ਹੋ, ਲਗਭਗ 50 ਲੱਖ ਲੋਕ ਆਉਣਾ ਸ਼ੁਰੂ ਕਰ ਦੇਣਗੇ। ਤੁਸੀਂ ਕਲਪਨਾ ਕਰ ਸਕਦੇ ਹੋ ਕਿ ਟੂਰਿਜ਼ਮ ਕਿੰਨਾ ਵਧੇਗਾ। ਅਤੇ ਗੋਆ ਦਾ ਟੂਰਿਜ਼ਮ ਵਧਣਾ ਮਤਲਬ, ਹਿੰਦੁਸਤਾਨ ਦੇ ਟੂਰਿਜ਼ਮ ਸੈਕਟਰ ਨੂੰ ਨਵੀਂ ਤਾਕਤ ਦੇਣ ਵਾਲੀ ਇਹ ਸਭ ਤੋਂ ਵੱਧ ਸਮਰੱਥ ਜਗ੍ਹਾ ਹੈ, ਇਹ ਗੱਲ ਅਸੀਂ ਭਲੀਭਾਂਤ ਸਮਝਦੇ ਹਾਂ। ਗੋਆ ਦੀ ਸੁਵਿਧਾ ਤਾਂ ਵਧੇਗੀ ਹੀ ਵਧੇਗੀ, ਗੋਆ ਵਾਸੀਆਂ ਦੀ ਵੀ ਵਧੇਗੀ ਅਤੇ ਮੈਨੂੰ ਯਕੀਨ ਹੈ ਕਿ ਇਸ ਦੇ ਨਿਰਮਾਣ ਕਾਰਜ ਵਿੱਚ ਵੀ ਇੱਥੋਂ ਦੇ ਹਜ਼ਾਰਾਂ ਨੌਜਵਾਨਾਂ ਨੂੰ ਰੋਜ਼ਗਾਰ ਮਿਲੇਗਾ ਅਤੇ ਨਿਰਮਾਣ ਹੋਣ ਤੋਂ ਬਾਅਦ ਇੱਥੋਂ ਦੀ ਇਕੌਨੋਮੀ ਨੂੰ, ਟੁਰਿਜ਼ਮ ਨੂੰ ਇੱਕ ਬਹੁਤ ਵੱਡਾ ਮੌਕਾ ਇਸ ਗੋਆ ਨੂੰ ਮਿਲਣ ਵਾਲਾ ਹੈ, ਇਹ ਮੈਂ ਸਾਫ਼ ਵੇਖ ਰਿਹਾ ਹਾਂ। ਭਰਾਵੋ-ਭੈਣੋ, ਅੱਜ ਇੱਥੇ ਇੱਕ Electronic Manufacturing city ਦਾ ਵੀ ਨੀਂਹ ਪੱਥਰ ਰੱਖਿਆ ਹੈ। ਕੋਈ ਇਹ ਨਾ ਸਮਝੇ ਕਿ ਇਹ ਸਿਰਫ਼ ਕੋਈ Industrial estate ਬਣ ਰਹੀ ਹੈ। ਬਹੁਤ ਘੱਟ ਲੋਕਾਂ ਨੂੰ ਸਮਝ ਆਵੇਗਾ ਕਿ Electronic Manufacturing city ਦੇ ਨਿਰਮਾਣ ਦਾ ਮਤਲਬ ਕੀ ਹੈ। ਇੱਕ ਤਰ੍ਹਾਂ ਨਾਲ ਅਤੇ ਮੇਰੇ ਸ਼ਬਦ ਲਿਖ ਕੇ ਰੱਖਣਾ ਭਰਾਵੋ-ਭੈਣੋ ਅਤੇ 21ਵੀਂ ਦਾ ਮੈਂ ਉਹ ਗੋਆ ਵੇਖ ਰਿਹਾ ਹਾਂ, ਜਿੱਥੇ digitally trained, youth driven based modern ਗੋਆ ਦਾ ਅੱਜ ਨੀਂਹ ਪੱਥਰ ਰੱਖਿਆ ਜਾ ਰਿਹਾ ਹੈ ਦੋਸਤੋ। ਅਜਿਹੇ ਗੋਆ ਦਾ ਨੀਂਹ ਪੱਥਰ ਰੱਖਿਆ ਜਾ ਰਿਹਾ ਹੈ, ਜੋ digitally trained, youth driven ਗੋਆ ਹੋਵੇਗਾ, ਆਧੁਨਿਕ ਗੋਆ ਹੋਵੇਗਾ, ਟੈਕਨਾਲੋਜੀ ਨਾਲ ਸਮਰੱਥ ਗੋਆ ਹੋਵੇਗਾ। ਅਤੇ ਉਹ ਸਿਰਫ਼ ਗੋਆ ਦੀ ਇਕੌਨੋਮੀ ਦਾ ਗੋਆ ਦੇ ਨੌਜਵਾਨਾਂ ਦੇ ਰੋਜ਼ਗਾਰ ਦਾ ਨਹੀਂ ਹੈ, ਇਹ ਭਾਰਤ ਦੀ ਸ਼ਕਲ-ਸੂਰਤ ਬਦਲਣ ਦਾ, ਗੋਆ ਇੱਕ ਪਾਵਰ ਸਟੇਸ਼ਨ ਬਣ ਜਾਵੇਗਾ ਦੋਸਤੋ, ਇਹ ਮੈਂ ਵੇਖ ਰਿਹਾ ਹਾਂ। ਪੂਰੀ 21ਵੀਂ ਸਦੀ ਉੱਤੇ ਇਸ initiative ਦਾ ਪ੍ਰਭਾਵ ਪੈਣ ਵਾਲਾ ਹੈ। ਭਰਾਵੋ-ਭੈਣੋ, ਅੱਜ ਤੀਜਾ ਅਹਿਮ ਕੰਮ ਅਸੀਂ ਅੱਗੇ ਵਧਾਉਣ ਜਾ ਰਹੇ ਹਾਂ। ਸਾਡਾ ਸਪਸ਼ਟ ਮੱਤ ਰਿਹਾ ਹੈ ਕਿ ਸੁਰੱਖਿਆ ਦੇ ਖੇਤਰ ਵਿੱਚ ਭਾਰਤ ਨੂੰ ਆਪਣੇ ਦਮ ਉੱਤੇ ਖਲੋਣਾ ਚਾਹੀਦਾ ਹੈ। ਇਹ ਦੇਸ਼ ਅਜ਼ਾਦੀ ਦੇ 70 ਸਾਲ ਹੋ ਗਏ, ਅਸੀਂ ਕਿਸੇ ਦੀ ਮਿਹਰਬਾਨੀ ਦੇ ਮੁਥਾਜ ਨਹੀਂ ਰਹਿਣਾ ਚਾਹੁੰਦੇ। ਅਸੀਂ ਜੀਵਾਂਗੇ, ਤਦ ਵੀ ਆਪਣੇ ਦਮ ਉੱਤੇ ਅਤੇ ਮਰਾਂਗੇ ਤਦ ਵੀ ਆਪਣਿਆਂ ਲਈ ਮਰਾਂਗੇ, ਆਪਣੀ ਸ਼ਾਨ ਲਈ ਮਰਾਂਗੇ। ਕੀ ਕਾਰਨ ਹੈ ਕਿ ਜਿਸ ਦੇਸ਼ ਕੋਲ 1,800 ਮਿਲੀਅਨ ਨੌਜਵਾਨ ਹੋਣ, 18 ਮਿਲੀਅਨ 35 ਤੋਂ ਘੱਟ ਉਮਰ ਦੇ ਨੌਜਵਾਨ ਹੋਣ, ਤੇਜੱਸਵੀ ਹੋਣ, ਤੇਜ਼-ਤੱਰਾਰ ਹੋਣ, ਬੁੱਧੀ ਪ੍ਰਤਿਭਾ ਹੋਵੇ, innovation ਹੋਵੇ, ਟੈਕਨਾਲੋਜੀ ਹੋਵੇ, ਸਭ ਕੁਝ ਹੋਵੇ ਪਰ ਸੁਰੱਖਿਆ ਲਈ ਹਰ ਚੀਜ਼ ਬਾਹਰੋਂ ਲਿਆਉਣੀ ਪਵੇ। ਅੱਜ ਗੋਆ ਦੀ ਧਰਤੀ ‘ਤੇ ਸਮੁੰਦਰੀ ਸੁਰੱਖਿਆ ਦੇ ਖੇਤਰ ਵਿੱਚ, ਮੇਕ ਇਨ ਇੰਡੀਆ ਦੀ ਦਿਸ਼ਾ ਵਿੱਚ ਇੱਕ ਅਹਿਮ ਕਦਮ ਚੁੱਕਿਆ ਜਾ ਰਿਹਾ ਹੈ। ਭਰਾਵੋ-ਭੈਣੋ, ਮੈਂ ਅੱਜ ਗੋਆ ਦਾ ਇੱਕ ਵਿਸ਼ੇਸ਼ ਧੰਨਵਾਦ ਵੀ ਪ੍ਰਗਟ ਕਰਨਾ ਚਾਹਾਂਗਾ। ਅਕਬਰ ਦੇ ਵਿਸ਼ੇ ਵਿੱਚ ਆਖਿਆ ਜਾਂਦਾ ਹੈ ਕਿ ਉਸ ਦੀ ਟੋਲੀ ਵਿੱਚ ਨੌਂ-ਰਤਨ ਸਨ ਅਤੇ ਉਨ੍ਹਾਂ ਨੌਂ-ਰਤਨਾਂ ਨਾਲ, ਵਿਸ਼ੇਸ਼ਤਾਵਾਂ ਨਾਲ ਅਕਬਰ ਦੇ ਕਾਰਜਕਾਲ ਦੀ ਚਰਚਾ ਹੁੰਦੀ ਸੀ। ਮੈਂ ਖ਼ੁਸ਼ਕਿਸਮਤ ਹਾਂ ਕਿ ਮੇਰੀ ਟੀਮ ਵਿੱਚ ਅਨੇਕਾਂ ਰਤਨ ਹਨ ਅਤੇ ਉਨ੍ਹਾਂ ਰਤਨਾਂ ਵਿੱਚ ਇੱਕ ਚਮਕਦਾ ਹੋਇਆ ਰਤਨ ਮੈਨੂੰ ਗੋਆ ਵਾਲਿਆਂ ਨੇ ਦਿੱਤਾ ਹੈ। ਉਸ ਰਤਨ ਦਾ ਨਾਂਅ ਹੈ ਮਨੋਹਰ ਪਰੀਕਰ। ਕਈ ਸਾਲਾਂ ਤੋਂ ਬਾਅਦ ਦੇਸ਼ ਨੂੰ ਇੱਕ ਅਜਿਹਾ ਰੱਖਿਆ ਮੰਤਰੀ ਮਿਲਿਆ ਹੈ, ਜਿਸ ਨੇ ਸਾਡੀ ਫ਼ੌਜ ਦੀਆਂ 40 ਸਾਲ ਪੁਰਾਣੀਆਂ ਸਮੱਸਿਆਵਾਂ ਦਾ ਹੱਲ ਕਰਨ ਲਈ ਦਿਨ-ਰਾਤ ਇੱਕ ਕਰ ਦਿੱਤਾ ਹੈ। ਜੇ ਮਨੋਹਰ ਪਰੀਕਰ ਦਾ ਇੰਨਾ ਪੁਰਸ਼ਾਰਥ ਨਾ ਹੁੰਦਾ, 40 ਸਾਲਾਂ ਤੋਂ ਲਟਕ ਰਿਹਾ ‘ਵਨ ਰੈਂਕ ਵਨ ਪੈਨਸ਼ਨ’ ਦਾ, ਮੇਰੇ ਦੇਸ਼ ਲਈ ਮਰ ਮਿਟਣ ਵਾਲੇ ਜਵਾਨਾਂ ਦਾ ਕੰਮ ਅਧੂਰਾ ਰਿਹਾ ਹੁੰਦਾ, ਮੈਂ ਮਨੋਹਰ ਜੀ ਨੂੰ ਵਧਾਈ ਦਿੰਦਾ ਹਾਂ ਅਤੇ ਤੁਹਾਡਾ ਧੰਨਵਾਦ ਕਰਦਾ ਹਾਂ ਕਿ ਤੁਸੀਂ ਮੈਨੂੰ ਮਨੋਹਰ ਜੀ ਦਿੱਤੇ। ਅਜਿਹਾ ਸਮਰੱਥਾਵਾਨ, ਦੇਸ਼ ਦਾ ਕੋਈ ਰੱਖਿਆ ਮੰਤਰੀ ਪਿਛਲੇ ਕੁਝ ਸਮੇਂ ‘ਚ ਅਜਿਹਾ ਨਹੀਂ ਆਇਆ, ਜਿਸ ਉੱਤੇ ਕਿਤੇ ਨਾ ਕਿਤੇ ਉਂਗਲੀ ਨਾ ਉੱਠੀ ਹੋਵੇ। ਅੱਜ ਅਸੀਂ ਤੇਜ਼ ਰਫ਼ਤਾਰ ਨਾਲ ਫ਼ੈਸਲਾ ਕਰ ਰਹੇ ਹਾਂ। ਵਿਸ਼ਵ ਨਾਲ ਸਮਝੌਤੇ ਕਰ ਹਾਂ, ਦੇਸ਼ ਦੀ ਸੁਰੱਖਿਆ ਵਧਾਉਣ ਲਈ ਫ਼ੈਸਲੇ ਕਰ ਰਹੇ ਹਾਂ, 28 ਸਾਲ ਹੋ ਗਏ, ਰੱਖਿਆ ਮੰਤਰਾਲੇ ਉੱਤੇ ਕਿਤੋਂ ਕਿਸੇ ਨੇ ਉਂਗਲ ਤੱਕ ਨਹੀਂ ਚੁੱਕੀ ਹੈ। ਮੈਂ ਮਨੋਹਰ ਜੀ ਦਾ ਅਭਿਨੰਦਨ ਤਾਂ ਕਰਾਂਗਾ, ਮੇਰੇ ਸਾਥੀ ਦੇ ਨਾਤੇ, ਮੈਨੂੰ ਉੱਤਮ ਸਾਥੀ ਮਿਲਿਆ ਹੈ, ਪਰ ਮੈਂ ਗੋਆ ਵਾਸੀਆਂ ਦਾ ਅਭਿਨੰਦਨ ਕਰਾਂਗਾ ਕਿ ਤੁਸੀਂ ਮਨੋਹਰ ਜੀ ਪੈਦਾ ਕੀਤੇ ਅਤੇ ਦੇਸ਼ ਲਈ ਤੁਸੀਂ ਮਨੋਹਰ ਜੀ ਦਿੱਤੇ। ਮੈਂ ਤੁਹਾਡਾ ਅਭਿਨੰਦਨ ਕਰ ਰਿਹਾ ਹਾਂ। ਭਰਾਵੋ-ਭੈਣੋ, ਇਹ ਜੋ mine counter measure vessels program ਹੈ, ਐੱਮ.ਸੀ.ਐੱਮ.ਪੀ., ਇਹ ਭਾਰਤ ਦੀ ਸਮੁੰਦਰੀ ਸੁਰੱਖਿਆ ਵਿੱਚ ਇੱਕ ਬਹੁਤ ਵੱਡੀ ਭੂਮਿਕਾ ਅਦਾ ਕਰਨ ਵਾਲਾ ਕੰਮ ਹੈ। ਇਸ ਨਾਲ ਲੋਕਾਂ ਨੂੰ ਰੋਜ਼ਗਾਰ ਤਾਂ ਮਿਲਣ ਹੀ ਵਾਲਾ ਹੈ, ਇਸ ਖੇਤਰ ਦੇ ਵਿਕਾਸ ਲਈ ਵੀ ਕੰਮ ਹੋਣ ਵਾਲਾ ਹੈ। ਮੇਰੇ ਪਿਆਰੇ ਗੋਆ ਦੇ ਭਰਾਵੋ ਅਤੇ ਭੈਣੋ, ਮੈਂ ਕੁਝ ਹੋਰ ਗੱਲਾਂ ਵੀ ਅੱਜ ਗੋਆ ਵਸੀਆਂ ਨਾਲ ਕਰਨੀਆਂ ਚਾਹੁੰਦਾ ਹਾਂ। 08 ਤਾਰੀਖ਼, ਰਾਤੀਂ 8 ਵਜੇ, ਦੇਸ਼ ਦੇ ਕਰੋੜਾਂ ਲੋਕ ਸੁੱਖ-ਚੈਨ ਦੀ ਨੀਂਦਰ ਸੌਂ ਗਏ ਅਤੇ ਦੇਸ਼ ਦੇ ਲੱਖਾਂ ਲੋਕ ਨੀਂਦਰ ਲਈ ਗੋਲੀਆਂ ਖ਼ਰੀਦਣ ਜਾ ਰਹੇ ਹਨ, ਗੋਲੀਆਂ ਨਹੀਂ ਮਿਲ ਰਹੀਆਂ ਹਨ। ਮੇਰੇ ਪਿਆਰੇ ਦੇਸ਼ ਵਾਸੀਓ, ਮੈਂ 08 ਤਾਰੀਖ਼ ਨੂੰ ਰਾਤੀਂ 8 ਵਜੇ ਦੇਸ਼ ਸਾਹਮਣੇ ਕਾਲੇ ਧਨ ਦੇ ਵਿਰੁੱਧ, ਭ੍ਰਿਸ਼ਟਾਚਾਰ ਦੇ ਵਿਰੁੱਧ ਮੈਂ ਜੋ ਜੰਗ ਲੜ ਰਿਹਾ ਹਾਂ, ਦੇਸ਼ ਜੋ ਜੰਗ ਲੜ ਰਿਹਾ ਹੈ, ਹਿੰਦੁਸਤਾਨ ਦਾ ਈਮਾਨਦਾਰ ਇਨਸਾਨ ਜੋ ਜੰਗ ਲੜ ਰਿਹਾ ਹੈ, ਉਸ ਦਿਸ਼ਾ ਵਿੱਚ ਇੱਕ ਅਹਿਮ ਕਦਮ ਚੁੱਕਿਆ ਹੈ। ਪਰ ਕੁਝ ਲੋਕ ਹਨ, ਜੋ ਆਪਣੇ ਹੀ ਖ਼ਿਆਲਾਂ ਵਿੱਚ ਗੁਆਚੇ ਰਹਿੰਦੇ ਹਨ। ਉਹ ਆਪਣੀ ਨਾਪ-ਪੱਟੀ ਲੈ ਕੇ ਹੀ ਕਿਸੇ ਨੂੰ ਨਾਪਦੇ ਰਹਿੰਦੇ ਹਨ ਅਤੇ ਉਸ ਵਿੱਚ ਫ਼ਿੱਟ ਨਹੀਂ ਹੁੰਦਾ ਹੈ, ਤਾਂ ਵੇਖਦੇ ਹਾਂ ਕਿ ਯਾਰ ਕੁਝ ਗੜਬੜ ਹੈ। ਜੇ ਇਸ ਦੇਸ਼ ਦੇ ਅਰਥ-ਸ਼ਾਸਤਰੀਆਂ ਨੇ ਇਸ ਦੇਸ਼ ਦੀਆਂ ਪੌਲਿਸੀਜ਼ ਨੂੰ ਸਮਝ ਕੇ ਐਨਾਲਿਸਿਸ ਕਰਨ ਵਾਲਿਆਂ ਨੇ, ਇਹ ਪੁਰਾਣੀਆਂ ਸਰਕਾਰਾਂ, ਪੁਰਾਣੇ ਨੇਤਾ, ਉਨ੍ਹਾਂ ਨੂੰ ਨਾਪਣ-ਤੋਲਣ ਦੀਆਂ ਜਿਹੜੀਆਂ ਤੱਕੜੀਆਂ ਹਨ, ਮੇਰੇ ਆਉਣ ਤੋਂ ਬਾਅਦ ਜੇ ਬਦਲ ਦਿੱਤੇ ਹੁੰਦੇ, ਤਾਂ ਇਹ ਔਕੜ ਨਾ ਆਉਂਦੀ। ਉਨ੍ਹਾਂ ਨੂੰ ਸਮਝ ਆਉਣੀ ਚਾਹੀਦੀ ਸੀ ਕਿ ਅਜਿਹੀ ਸਰਕਾਰ ਦੇਸ਼ ਨੇ ਚੁਣੀ ਹੈ, ਜਿਸ ਕੋਲ ਦੇਸ਼ ਦੀ ਆਸ ਹੈ। ਤੁਸੀਂ ਮੈਨੂੰ ਦੱਸੋ ਭਰਾਵੋ-ਭੈਣੋ, 2014 ‘ਚ ਤੁਸੀਂ ਵੋਟ ਦਿੱਤੇ ਸਨ, ਭ੍ਰਿਸ਼ਟਾਚਾਰ ਦੇ ਵਿਰੁੱਧ ਦਿੱਤੇ ਸਨ ਕਿ ਨਹੀਂ ਦਿੱਤੇ ਸਨ। ਤੁਸੀਂ ਮੈਨੂੰ ਦੱਸੋ, ਤੁਸੀਂ ਇਹ ਕੰਮ ਕਰਨ ਲਈ ਮੈਨੂੰ ਕਿਹਾ ਸੀ ਕਿ ਨਹੀਂ ਕਿਹਾ ਸੀ, ਕਾਲੇ ਧਨ ਵਿਰੁੱਧ ਕੰਮ ਕਰਨ ਲਈ ਤੁਸੀਂ ਮੈਨੂੰ ਕਿਹਾ ਸੀ ਕਿ ਨਹੀਂ ਕਿਹਾ ਸੀ। ਤੁਸੀਂ ਮੈਨੂੰ ਕਿਹਾ ਸੀ, ਤਾਂ ਮੈਨੂੰ ਕਰਨਾ ਚਾਹੀਦਾ ਹੈ ਕਿ ਨਹੀਂ ਕਰਨਾ ਚਾਹੀਦਾ। ਤੁਸੀਂ ਮੈਨੂੰ ਦੱਸੋ ਕਿ ਤੁਸੀਂ ਜਦੋਂ ਮੈਨੂੰ ਇਹ ਕਰਨ ਲਈ ਕਿਹਾ ਸੀ, ਤਾਂ ਤੁਹਾਨੂੰ ਵੀ ਪਤਾ ਸੀ ਕਿ ਬਈ ਇਹ ਕੰਮ ਕਰਾਂਗਾ, ਤਾਂ ਥੋੜ੍ਹੀ ਤਕਲੀਫ਼ ਹੋਵੇਗੀ, ਪਤਾ ਸੀ ਕਿ ਨਹੀਂ ਪਤਾ ਸੀ। ਅਜਿਹਾ ਤਾਂ ਨਹੀਂ ਸੀ ਕਿ ਬੱਸ ਤੁਹਾਡੇ ਮੂੰਹ ‘ਚ ਐਵੇਂ ਹੀ ਪਤਾਸਾ ਆ ਜਾਵੇਗਾ। ਸਭ ਨੂੰ ਪਤਾ ਸੀ। ਇਹ ਸਰਕਾਰ ਬਣਨ ਦੇ ਤੁਰੰਤ ਬਾਅਦ ਅਸੀਂ ਸੁਪਰੀਮ ਕੋਰਟ ਦੇ ਸੇਵਾ-ਮੁਕਤ ਜੱਜ ਦੀ ਅਗਵਾਈ ਹੇਠ Special Investigation Team ਬਣਾਈ SIਮਨੀਸ਼ਾ